Νόμοι

## Γενικές Πληροφορίες

Ο κόσμος του eDominations περιέχει 78 χώρες και το παιχνίδι βασίζεται στην πολιτική, διπλωματία, οικονομία και πολέμους.

Όλες αυτές οι δραστηριότητες αποφασίζονται από την κυβέρνηση, που αποτελείται από τον Πρόεδρο Χώρας,τους Υπουργούς και τους Βουλευτές.

Κάθε νόμος έχει κάποιες ομοιότητες για όλες αυτές τις θέσεις της κυβέρνησης. Όλοι οι νόμοι εκλέγονται από πολιτικούς της χώρας. Οι περισσότεροι νόμοι επίσης κοστίζουν χρυσό, το οποίο αφαιρείται από το θησαυροφυλάκιο της χώρας. Μερικοί από αυτούς μπορούν να περάσουν με απλή πλειοψηφία - 50.01% από τους νόμους που τον υποστηρίζουν, υπάρχουν και άλλοι που χρειάζονται μεγαλύτερη πλειοψηφία - 66.66%. Η ψηφοφορία κάθε νόμου κρατάει 24 ώρες.

**Σημαντική Σημείωση:** Η πλειοψηφία υπολογίζεται από τους ανθρώπους που ψήφισαν και όχι από τους ανθρώπους που είχαν την δυνατότητα να ψηφίσουν.

Για παράδειγμα: Αν υπάρχει 1 πρόεδρος χώρας, 3 υπουργοί και 17 βουλευτές υπάρχουν συνολικά 21 άτομα που μπορούν να ψηφίσουν. Αν 15 από αυτούς ψηφίσουν,τότε η απλή πλειοψηφία αντιστοιχεί σε 8 ψήφους (8 ψήφοι από τους 15 είναι 53.33%) και ο νόμος εγκρίνεται. Φυσικά, αν 15 άτομα ψηφίσουν για έναν νόμο που για να εγκριθεί χρειάζεται 66.66%, παρόλο που 21 μπορούν να ψηφίσουν , τότε 10 από τους 15 θα πρέπει να τον στηρίξουν.

Υπάρχουν δύο είδη νόμων: **Κανονικοί Νόμοι**, οι οποίοι μπορούν να προταθούν από βουλευτές και υπουργούς, και **Ειδικοί Νόμοι**, που μπορούν να προταθούν μόνο από τον πρόεδρο της χώρας.

Κανένας νόμος δεν μπορεί να είναι την ίδια στιγμή προς ψηφοφορία με κάποιον άλλον νόμο. Για παράδειγμα,δεν είναι δυνατόν δύο νόμοι δωρεάς να τρέχουν την ίδια στιγμή.

## Κανονικοί Νόμοι

**Δωρεά**: με αυτόν συγκεκριμένο ποσό χρυσού,ή νομισμάτων (εξαρτάται από την χώρα) μπορεί να προταθεί στον πρόεδρο της χώρας. Δεν μπορείς να κάνεις νόμο για δωρεά σε κάποιον άλλον παίχτη. Για να προτείνεις τον νόμο θα πρέπει να συμπληρώσεις το **ID** του προέδρου της χώρας.Το ID είναι ο συγκεκριμένος αριθμός που έχει ο κάθε παίχτης,που μπορείς να τον βρεις στο τέλους του συνδέσμου προφίλ κάθε παίχτη. Αυτός ο νόμος δεν κοστίζει κάτι παραπάνω στο θησαυροφυλάκιο της χώρας.Αυτός ο νόμος απαιτεί απλή πλειοψηφία.

**Έκδοση Χρημάτων**: Με αυτόν τον νόμο μπορείς να εκδόσεις συγκεκριμένο αριθμό χρημάτων με αντάλλαγμα χρυσό. Τα νομίσματα που θα λάβεις είναι το εθνικό νόμισμα κάθε χώρας. Για κάθε 200 νομίσματα,απαιτείτε 1 χρυσό από το θησαυροφυλάκιο της χώρας ως αντάλλαγμα. Δεν υπάρχει όριο στα χρήματα που μπορούν να τυπωθούν ,αρκεί να υπάρχει ο απαραίτητος χρυσός στο ταμείο της χώρας. Για να κατεβάσεις τον νόμο θα πρέπει να συμπληρώσεις το ποσό που θες να εκδοθεί. Αυτός ο νόμος δεν κοστίζει κάτι παραπάνω στο θησαυροφυλάκιο της χώρας.Αυτός ο νόμος απαιτεί απλή πλειοψηφία.

**ΦΠΑ και Φόρος Εισαγωγής**: Με αυτόν τον νόμο μπορείς να αλλάξεις το ποσοστό φόρου στα % για κάθε προϊόν (αυτός ο φόρος δεν επηρεάζει την νομισματική αγορά).Έχεις δύο επιλογές για να αλλάξεις το ποσοστό του φόρου: ΦΠΑ για την αγορά προϊόντων από πολίτες της χώρας, και Φόρο Εισαγωγής για πολίτες άλλων χωρών που ψωνίζουν προϊόντα από την αγορά της χώρας σου. Όλοι οι φόροι πάνε στο θησαυροφυλάκιο της χώρας. Αυτός ο νόμος απαιτεί απλή πλειοψηφία.

**Φόρος Εργασίας**: Με αυτόν τον νόμο μπορείς να αλλάξεις το ποσοστό χορηγίας του μισθού κάθε παίχτη. Αυτός ο νόμος απευθύνεται για εργάτες που δουλεύουν για κάποιον εργοδότη της χώρας που ανήκεις . Ο νόμος αντιστοιχεί σε ένα ποσοστό το οποίο αφαιρείται από τον μισθό κάθε παίχτη. Αυτός ο νόμος απαιτεί απλή πλειοψηφία.

**Φόρος Εργασίας Διαχειριστή**: Αυτός ο νόμος αλλάζει το ποσοστό φόρου για τις εταιρίες κάθε παίχτη. Με αυτόν τον νόμο κάθε παίχτης που παράγει μέσω των εταιριών του στην χώρα,πληρώνει ένα ποσοστό στο ταμείο της χώρας. Ο νόμος θα πρέπει να πληρώνεται με νομίσματα που χρησιμοποιεί η εκάστοτε χώρα. Ο νόμος μπορεί να είναι διαφορετικός για πολίτες τις χώρας,και για πολίτες άλλων χωρών.Για τους ξένους ο χαμηλότερος φόρος είναι 3 νομίσματα ανά εταιρία,ενώ για τους πολίτες τις χώρας ο χαμηλότερος διαθέσιμος νόμος είναι 1 νόμισμα ανά εταιρία. Για παράδειγμα - αν ένας Γερμανός πολίτης θέλει να δουλέψει και τις 50 εταιρίες του στην Ιταλία, και ο φόρος εργασίας διαχειριστή είναι 4 νομίσματα ανά εταιρία. Θα πρέπει να πληρώσει συνολικά 200 Ιταλικά νομίσματα ως φόρο.Τα χρήματα αυτά αφαιρούνται αυτόματα και προσθέτονται στο θησαυροφυλάκιο της χώρας.Αυτός ο νόμος απαιτεί απλή πλειοψηφία.

**Αλλαγή Κατώτατου Μισθού**: Με αυτόν τον νόμο μπορεί να αλλάξει ο κατώτατος μισθός κάθε χώρας. Οι παίχτες του eDominations μπορούν να προσλάβουν εργάτες και να τους πληρώνουν με νομίσματα. Όταν ο κατώτατος μισθός είναι ενεργός, τότε ο μισθός δεν μπορεί να είναι χαμηλότερος από τον εκάστοτε νόμο. Ο χαμηλότερος μισθός δεν μπορεί να είναι σε καμία περίπτωση κάτω από ένα νόμισμα.Αυτός ο νόμος απαιτεί απλή πλειοψηφία.

**Πρωτεύουσα**: Με αυτόν τον νόμο μπορείς να αλλάξεις την πρωτεύουσα της χώρας σου. Για να αλλάξεις πρωτεύουσα θα πρέπει να επιλέξεις ανάμεσα στις περιοχές που κατέχει η χώρα σου, και περιοχές που δεν είναι κάτω από επίθεση. Η πρωτεύουσα παίζει πολύ σημαντικό ρόλο σε μια χώρα - καθώς οι νέοι παίχτες ξεκινάν από την πρωτεύουσα της χώρας για την οποία έχουν επιλέξει να παίξουν.

**Πρόταση Μομφής**: Με αυτόν τον νόμο μπορείς να ρίξεις από την προεδρία τον πρόεδρο της χώρας σου και να τον αντικαταστήσεις με κάποιον άλλον. Για να προτείνεις έναν νέο πρόεδρο θα πρέπει να συμπληρώσεις το **ID** (και όχι το όνομά) του. Μπορείς να προτείνεις τον εαυτό σου,αλλά όχι παίχτες άλλων χωρών. Ο νέος πρόεδρος θα έχει στην διάθεση του 5 νόμους. Αυτός ο νόμος απαιτεί απλή πλειοψηφία.

**Σύμφωνο Κοινής Προστασίας**: Με αυτόν τον νόμο μπορείς να κάνεις συμμαχία με κάποια άλλη χώρα. Με αυτήν την δράση,αυτές οι δύο χώρες θα μπορούν να αλληλοϋποστηρίζονται σε απευθείας μάχες (και όχι σε αντιστασιακούς πολέμους) χωρίς να χρειάζονται να ταξιδεύουν σε άλλη περιοχή. Με ενεργό αυτόν τον νόμο είναι διαθέσιμα και τα μετάλλια Αληθινού Συμμάχου .Για να εγκριθεί αυτός ο νόμος θα πρέπει και οι δύο χώρες να τον ψηφίσουν. Αυτός ο νόμος κοστίζει 10 χρυσά για την χώρα που τον προτείνει και 0 χρυσά για την άλλη χώρα. Αυτός ο νόμος ισχύει για 30 μέρες από την στιγμή που θα ψηφιστεί.Αυτός ο νόμος απαιτεί απλή πλειοψηφία.

**Φυσικός Εχθρός**: Με αυτόν τον νόμο μπορείς να επιλέξεις μια αντίπαλη χώρα ως κύριο εχθρό,όταν οι πολίτες της χώρας σου πολεμούν κατά αυτής της χώρας,θα προκαλούν 10% παραπάνω ζημιά στις μάχες. αυτός ο νόμος ισχύει και για τους δύο απευθείας πολέμους κατά αυτής της χώρας, καθώς και σε όχι απευθείας πολέμους (όπως σε μάχες συμμάχων,ή μάχες που χρειάζεται να ταξιδέψεις για να πολεμήσεις).Μια χώρα για να προτείνει αυτόν τον νόμο δεν είναι απαραίτητο να υπάρχει πόλεμος μεταξύ τους,καθώς μπορεί να χρησιμοποιήσει τον νόμο για μάχες υπέρ συμμάχων. Μπορεί να υπάρχει μόνο ένας φυσικός εχθρός κάθε φορά,δηλαδή αν εγκριθεί νέος νόμος,αντικαθίσταται ο προηγούμενος . Η επιπλέον ζημία ισχύει και για μετάλλια. Αυτός ο νόμος απαιτεί απλή πλειοψηφία.

## Ειδικοί Νόμοι

**Νέο Μήνυμα Καλωσορίσματος**: Αυτόν τον νόμο μπορεί να τον επιλέξει ο κάθε πρόεδρος χώρας ,ώστε κάθε νέος παίχτης του eDominations να λαμβάνει ένα αυτόματο μήνυμα καλωσορίσματος από τον πρόεδρο της χώρας. Σε αυτό το μήνυμα μπορούν να υπάρχουν χρήσιμα άρθρα,φωτογραφίες,βίντεο κλπ.

Απαγορεύεται αυστηρά να παραβιάζονται οποιοδήποτε νόμοι του παιχνιδιού μέσω αυτού του μηνύματος!Για παράδειγμα - γυμνισμό, πορνογραφία, προσβολές κατά υπαρκτών προσώπων, χώρες και παίχτες του eDominations. Η διαφήμιση άλλων παιχνιδιών απαγορεύεται. Υπεύθυνος για κάθε παράβαση μέσω αυτού του μηνύματος είναι ο πρόεδρος χώρας που το πρότεινε.

Η κύρια ιδέα αυτού του μηνύματος είναι να φέρει στην προσοχή κάθε νέου παίχτη,τι είναι σημαντικό να κάνει στο παιχνίδι και να μπει σιγά σιγά στο νόημα του eDominations. Αν υπάρχουν εξωτερικοί σύνδεσμοι που βοηθούν στην κατανόηση του παιχνιδιού,τότε επιτρέπονται. Επιπλέον επιτρέπονται σύνδεσμοι που οδηγούν σε μέσα επικοινωνίας που σχετίζονται με το παιχνίδι (Facebook,Discord,Skype κλπ). Αυτός ο νόμος απαιτεί απλή πλειοψηφία.

**Εμπορικό Εμπάργκο**: Αυτόν τον νόμο μπορεί να τον προτείνει ο πρόεδρος της χώρας κατά μιας άλλης χώρας. Το Εμπάργκο μπορεί να προταθεί σε οποιαδήποτε άλλη χώρας (και δεν υπάρχουν περιορισμοί). Με αυτόν τον νόμο δεν είναι δυνατή η αγορά προϊόντων μεταξύ των χωρών αυτών. Αυτός ο νόμος επηρεάζει μόνο την αγορά και όχι τις δωρεές μεταξύ των παιχτών των χωρών αυτών. Αυτός ο νόμος απαιτεί απλή πλειοψηφία.

**Συνθήκη Ειρήνης**: Με αυτόν τον νόμο ένας πρόεδρος χώρας μπορεί να δώσει τέλος σε κάποιον πόλεμο της χώρας του. Με αυτόν τον νόμο μπορεί να γίνει κάποια χρηματική συμφωνία που δεν προαπαιτείται από τον ίδιο τον νόμο - καθώς οι συνθήκες ειρήνης μπορούν να γίνουν και χωρίς χρυσό - και σε αυτήν την περίπτωση η χώρα απλά διαλέγει 0 ως ποσό. Ένας τέτοιος νόμος μπορεί να προταθεί μόνο σε χώρες που υπάρχει ενεργός πόλεμος μεταξύ τους. Με αυτόν τον νόμο δεν αλλάζει τίποτα όσον αφορά τις περιοχές των χωρών, και δεν σταματάει καμία χώρα από το να ξεκινήσει αντιστασιακούς πολέμους. Με μια συνθήκη ειρήνης αυτόματα ο πόλεμος σταματά και δεν μπορούν πλέον να γίνουν απευθείας επιθέσεις μεταξύ των χωρών. Η πρόταση συνθήκης ειρήνης κοστίζει 20 χρυσά για την χώρα που το προτείνει. Ένας τέτοιος νόμος πρέπει να εγκριθεί και από τις δύο χώρες. **Αυτός ο νόμος προϋποθέτει μεγάλη πλειοψηφία και από τις δύο χώρες για να εγκριθεί.**

**Κήρυξη Πολέμου**: Με αυτόν τον νόμο ο πρόεδρος της χώρας μπορεί να κηρύξει πόλεμο σε μία άλλη χώρα.Έτσι η χώρα σου θα έχει την δυνατότητα να επιτεθεί σε περιοχές,να τις κατακτήσει και να πάρει τα μπόνους τους. Η χώρα που αποδέχεται την κήρυξη πολέμου μπορεί να πάρει την πρωτοβουλία και να επιτεθεί πρώτη, Αυτό σημαίνει ότι τις πρώτες 24 ώρες,μόνο αυτή η χώρα μπορεί να επιτεθεί. Αν ανοίξουν και οι δύο χώρες νόμο για κήρυξη πολέμου,την πρωτοβουλία (πλεονέκτημα) έχει η χώρα που έκανε πρώτη αποδεκτό τον νόμο. Ο νόμος αυτός κοστίζει 20 χρυσά στην χώρα που τον προτείνει. Για να γίνει αποδεκτός αυτός ο νόμος θα πρέπει να εγκριθεί με μεγάλη πλειοψηφία.

**Ακύρωση Συνθήκης Κοινής Προστασίας**: Με αυτόν τον νόμο ο πρόεδρος μπορεί να ακυρώσει μια συνθήκη κοινής προστασίας. Αυτός ο νόμος ψηφίζεται μόνο από την χώρα που τον προτείνει,δηλαδή δεν χρειάζεται την έγκριση και τον δύο χωρών για να εγκριθεί. Ένας τέτοιος νόμος κοστίζει 30 χρυσά,και χρειάζεται μεγάλη πλειοψηφία για να γίνει αποδεκτός.